stanford-oval/wikipedia huggingface dataset:
คณะรัฐมนตรีสยาม คณะที่ 4
การเปลี่ยนแปลงคณะรัฐมนตรี > 8 สิงหาคม

ลาออก - นายพลเรือตรี พระยาปรีชาชลยุทธ (วัน จารุภา) กราบถวายบังคมลาออกจากตำแหน่ง
แต่งตั้ง - นายนาวาเอก พระยาวิชิตชลธี (ทองดี สุวรรณพฤกษ์) เป็นรัฐมนตรี
แต่งตั้ง - นายเรือเอก หลวงธำรงนาวาสวัสดิ์ (ถวัลย์ ธารีสวัสดิ์) เป็นรัฐมนตรี
การเปลี่ยนแปลงคณะรัฐมนตรี > 1 กันยายน

แต่งตั้ง - พระยานิติศาสตร์ไพศาลย์ (วัน จามรมาน) เป็นรัฐมนตรีว่าการกระทรวงยุติธรรม
แต่งตั้ง - พระยาอภิบาลราชไมตรี (ต่อม บุนนาค) เป็นรัฐมนตรีว่าการกระทรวงการต่างประเทศ
การเปลี่ยนแปลงคณะรัฐมนตรี > 1 ตุลาคม

แต่งตั้ง - หลวงประดิษฐ์มนูธรรม (ปรีดี พนมยงค์) เป็นรัฐมนตรี
การเปลี่ยนแปลงคณะรัฐมนตรี > 9 ธันวาคม

ลาออก - นายนาวาเอก พระยาวิชิตชลธี (ทองดี สุวรรณพฤกษ์) ได้กราบถวายบังคมลาออกจากตำแหน่งเพราะป่วย
การแถลงนโยบายของรัฐบาล

คณะรัฐมนตรีได้แถลงนโยบายต่อสภาผู้แทนราษฎรเมื่อวันที่ 26 มิถุนายน 2476
เหตุการณ์สำคัญ > กบฏบวรเดช

บทความหลัก: กบฏบวรเดช
เมื่อวันที่ 11 ตุลาคม พ.ศ. 2476 พระวรวงศ์เธอ พระองค์เจ้าบวรเดช อดีตเสนาบดีกระทรวงกลาโหมในสมัยสมบูรณาญาสิทธิราชย์ ได้นำกำลังทหารจากหัวเมืองภาคอีสานเข้ามาเพื่อล้มล้างการปกครองของรัฐบาล แต่ไม่ประสบความสำเร็จ
การสิ้นสุดของคณะรัฐมนตรี

คณะรัฐมนตรีคณะนี้สิ้นสุดลง เพราะได้มีการเลือกตั้งทั่วไป โดยเลือกสมาชิกประเภทที่ 1 ขึ้นและสมาชิกประเภทที่ 2 เดิมที่ให้ความไว้วางใจแก่คณะรัฐมนตรีก็สิ้นสุด
นพวรรณ เลิศชีวกานต์

| --- | --- |
นพวรรณ เลิศชีวกานต์ในการแข่งขันเทนนิสยูเอสโอเพน​ 2011
ประเทศ (กีฬา):  ไทย
ถิ่นพำนัก: กรุงเทพมหานคร, ประเทศไทย
วันเกิด:  (1991-11-18) 18 พฤศจิกายน ค.ศ. 1991 (32 ปี) จังหวัดเชียงใหม่, ประเทศไทย
ส่วนสูง: 1.67 m (5 ft 5 1⁄2 in)
เทิร์นโปร: 2009
การเล่น: ขวา:(สองมือ)
เงินรางวัล: 293,951 ดอลลาร์สหรัฐ
เดี่ยว
สถิติอาชีพ: 242–189
รายการอาชีพที่ชนะ: 0 WTA, 5 ITF
อันดับสูงสุด: อันดับ 149 (26 กันยายน 2011)
อันดับปัจจุบัน: อันดับ 354 (2 กรกฎาคม 2017)
ผลแกรนด์สแลมเดี่ยว
ออสเตรเลียนโอเพน: Q2 (2011)
เฟรนช์โอเพน: Q1 (2011, 2012)
วิมเบิลดัน: 1R (2010)
ยูเอสโอเพน: 1R (2011)
คู่
สถิติอาชีพ: 141–112
รายการอาชีพที่ชนะ: 0 WTA, 8 ITF
อันดับสูงสุด: No. 97 (15 August 2011)
ผลแกรนด์สแลมคู่
ออสเตรเลียนโอเพน: –
เฟรนช์โอเพน: –
วิมเบิลดัน: 1R (2011)
ยูเอสโอเพน: –
อัปเดตล่าสุดเมื่อ: 18 November 2022
| เหรียญรางวัล> เทนนิส​.ตัวแทนของ  ไทย.เอเชียนเกมส์ |
| --- | --- | --- |
|  | 2010 กว่างโจว | ทีมหญิง |
ซีเกมส์
|  | 2007 นครราชสีมา | หญิงเดี่ยว |
|  | 2011 ปาเลมบัง | หญิงคู่ |
|  | 2011 ปาเลมบัง | ทีมหญิง |
|  | 2011 ปาเลมบัง | หญิงเดี่ยว |
|  | 2015 สิงคโปร์ | หญิงเดี่ยว |
|  | 2015 สิงคโปร์ | หญิงคู่ |
|  | 2015 สิงคโปร์ | ทีมหญิง |
กีฬามหาวิทยาลัยโลก
|  | 2013 คาซาน | หญิงคู่ |
| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจนครบาล
ประจำการ: พ.ศ. 2559 - 2565
ชั้นยศ:  ร้อยตำรวจเอกหญิง
ร้อยตำรวจเอกหญิง นพวรรณ เลิศชีวกานต์ (18 พฤศจิกายน พ.ศ. 2534 - ) ชื่อเล่น นก อดีตนักเทนนิสหญิงชาวไทย มีอันดับโลกสูงสุดของสมาคมนักเทนนิสอาชีพหญิง​ ประเภทเดี่ยว อันดับ 149 (พ.ศ. 2553)​ ประเภทคู่ อันดับ 97
นพวรรณชนะเลิศการแข่งขันในระดับเยาวชนหลายครั้ง และได้รับเลือกให้อยู่ในโครงการ The Rising Stars Programme ของลอนเทนนิสสมาคมแห่งประเทศไทย
มื่อวันที่ 2 พฤษภาคม 2552 ทางสหพันธ์เทนนิสนานาชาติ (ไอทีเอฟ) ได้จัดงานเลี้ยงฉลองนักเทนนิสยอดเยี่ยมประจำปี 2551 ที่โรงแรมพาวิลอง อาร์เมนองเวียง มีนักเทนนิสทั้งอดีตที่มีชื่อเสียงไม่ว่าจะเป็น จอห์น แม็คแอนโร, มาร์ตินา นาฟราติโลวา ก็มาร่วมงานกันพร้อมกับแขกที่เชิญกว่า 500 คน โดยงานนี้ "น้องนก" นพวรรณ เลิศชีวกานต์ ได้รับตำแหน่งนักกีฬาเยาวชนหญิงยอดเยี่ยมไปครอง จากการครองเป็นเบอร์ 1 ของเยาวชนโลก
สไตล์การเล่น

นพวรรณเป็นผู้เล่นที่มีกราวด์สโตรกไม่ค่อยหนักหน่วงแต่มีความแม่นยำ การตีลักษณะโฟร์แฮนด์ทั้งสองมือของเธอนั้น ทำให้การเคลื่อนไหวในจังหวะต่างๆ เข้าถึงบอลได้ช้า และจุดบกพร่องของนพวรรณอีกอย่างหนึ่งคือ การเสิร์ฟเบา เฉลี่ย 80-90 ไมล์ต่อชั่วโมง แต่อย่างไรก็ตามเธอได้พัฒนาเกมของเธอโดยได้โค้ชชาวอเมริกัน ซึ่งเป็น 1 ใน 10 โค้ชที่ดีที่สุดของสหรัฐอเมริกา  ฌักส์ คริส
ประวัติ

นพวรรณ เลิศชีวกานต์ เป็นบุตรีของ นายประมวล เลิศชีวกานต์  และ นางเยาวภา เลิศชีวกานต์  
เริ่มเล่นเทนนิสเมื่ออายุ 4 ปี โดยได้รับการฝึกสอนจากคุณพ่อและคุณแม่ และเมื่ออายุ 10 ปี ครอบครัวได้มีโอกาสรู้จักโค้ชชาวเยอรมัน มาเร็ก มาราชอต ซึ่งเคยเป็นผู้ฝึกสอนให้กับสเตฟฟี กราฟ ในช่วงที่เป็นเยาวชน จึงได้เข้ามาแนะนำการตีเทนนิสและเป็นโค้ชสอนวางพื้นฐานการตีเทนนิสให้กับน้องนกเรื่อยมา จนอายุได้ 12 ปีเขาจึงชักชวนเข้ามูลนิธิ Riko Foundation อ.เชียงคำ จ.พะเยา ของ ริก ฟาวเลอร์ นักธุรกิจสัญชาติอเมริกันที่อาศัยในประเทศไทย และให้การสนับสนุนงบประมาณแก่นักกีฬาเทนนิสในประเทศไทยไปแข่งขันแมทช์สำคัญๆ ในต่างประเทศ
หลังจากตัดสินใจเข้าไปอยู่ที่มูลนิธิอย่างเต็มตัว  น้องนกต้องทุ่มเวลาฝึกซ้อมและต้องเดินทางไปเก็บตัวซุ่มซ้อมที่ อ.เชียงคำ จ.พะเยา ซึ่งมูลนิธิริโก้ได้สร้างไว้สำหรับรองรับนักกีฬาระดับเยาวชน โดยมีทั้งที่พัก สนามซ้อม และโค้ช น้องนกได้ลาออกจากโรงเรียนเรยีนาเชลี ขณะที่ศึกษาอยู่ในชั้น ม.2 น้องนกเลือกที่จะเป็นนักกีฬาเทนนิส ซ้อมทั้งวัน วันละ 3 ช่วง เช้า บ่าย และ เย็น ช่วงละ 2 ชั่วโมง พอน้องนกอายุ 13-14 ปีก็ได้ตระเวนแข่งเทนนิสเยาวชนโลกทั้งในและต่างประเทศ จนได้ตำแหน่งเยาวชนมือ 1 ของโลก ในขณะที่อายุได้ 17 ปี
ปลายเดือนพฤศจิกายนปี 2552 น้องนกจะอายุครบ 18 ปี จะไม่สามารถลงแข่งในระดับเยาวชนได้แล้ว จึงต้องข้ามขึ้นไปแข่งในระดับอาชีพ และเป้าหมายก้าวต่อไป คือติดอันดับ 1 ใน 50 นักเทนนิสหญิงของโลก ปัจจุบันน้องนกมีผู้ฝึกสอนชาวอเมริกัน ฌักส์ คริส ติดอันดับ 1 ใน 10 โค้ชฝีมือดีของสหรัฐอเมริกา โดยลอนเทนนิสฯ เป็นผู้ดูแลเรื่องค่าใช้จ่าย
ผลงานสำคัญในรายการแกรนด์สแลมระดับเยาวชน

เมื่อวันที่ 5 กรกฎาคม พ.ศ. 2551 นพวรรณได้รางวัลรองชนะเลิศ การแข่งขัน วิมเบิลดัน ประจำปี 2551 ประเภท เยาวชนหญิงเดี่ยว โดยแพ้ Laura Robson จากสหราชอาณาจักร ในรอบชิงชนะเลิศ  1-2 เซต  3-6, 6-3, 1-6
เมื่อวันที่ 5 กันยายน พ.ศ. 2551 นพวรรณชนะเลิศการแข่งขัน  ยูเอส โอเพน ประจำปี 2551 ประเภท เยาวชนหญิงคู่ โดยจับคู่กับ   ซานดรา โรมา ชาวสวีเดน ชนะคู่ มัลโลรี เบอร์เดตต์ กับ สโลน สตีเฟนส์ จากสหรัฐอเมริกา ในรอบชิงชนะเลิศ  2-0 เซต 6-0, 6-2
เมื่อวันที่ 7 มิถุนายน พ.ศ. 2552 นพวรรณชนะเลิศการแข่งขัน  เฟรนช์ โอเพน ประจำปี 2552 ประเภท เยาวชนหญิงคู่ โดยจับคู่กับ Elena Bogdan ชาว โรมาเนีย ชนะคู่ Timea Babos จากฮังการีและ Heather Watson จากสหราชอาณาจักร ในรอบชิงชนะเลิศ 2-0 เซต 3-6, 6-3, [10-8]
เมื่อวันที่ 4 กรกฎาคม พ.ศ. 2552 นพวรรณชนะเลิศการแข่งขัน  วิมเบิลดัน ประจำปี 2552 ประเภท เยาวชนหญิงเดี่ยว โดยชนะ Kristina Mladenovic จาก ฝรั่งเศส  ในรอบชิงชนะเลิศ 2-1 เซต 3-6, 6-3 และ 6-1
เมื่อวันที่ 5 กรกฎาคม พ.ศ. 2552 นพวรรณชนะเลิศการแข่งขัน  วิมเบิลดัน ประจำปี 2552 ประเภท เยาวชนหญิงคู่ โดยจับคู่กับ  แซลลี่ เปียร์ส ชาว ออสเตรเลีย  ชนะคู่ คริสติน่า มลาเดโนวิช จากฝรั่งเศส และ ซิลเวีย นิริช จากโครเอเชีย ในรอบชิงชนะเลิศ 2-0 เซต 6-1, 6-1
ผลงานสำคัญในรายการแกรนด์สแลมระดับเยาวชน > 2008

ในเดือนพฤษภาคม นพวรรณชนะเลิศรายการไอทีเอฟ 25,000 เหรียญดอลลาร์สหรัฐฯ โดยเอาชนะ อิสชา ลัคฮานิ มือวางอันดับ 1 ของรายการไปสองเซตรวด 6-3, 6-2
ในเดือนมิถุนายน สามารถเข้าชิงชนะเลิศรายการแกรนด์สแลม วิมเบิลดัน ระดับเยาวชน โดยแพ้ให้กับ ลอร่า ร็อบสัน ซึ่งถือเป็นนักเทนนิสไทยคนที่ 2 ที่สามารถเข้าชิงชนะเลิศรายการแกรนด์สแลมระดับเยาวชน ต่อจาก แทมมารีน ธนสุกาญจน์
ในเดือนสิงหาคม นพวรรณจับคู่กับ ซานดรา โรมา คว้าแชมปฺ ยูเอสโอเพ่น ในระดับเยาวชนหญิงคู่
ผลงานสำคัญในรายการแกรนด์สแลมระดับเยาวชน > 2009

นพวรรณเริ่มต้นปีด้วยการเป็นมืออันดับ 1 เยาวชนโลก ในการแข่งขันเยาวชน ออสเตรเลียน โอเพน นพวรรณสามารถเข้าถึงรอบรองชนะเลิศ โดยพ่ายแพ้ให้กับ ลอร่า ร็อบสัน จากสหราชอาณาจักร 4-6, 3-6 หลังจากที่นำ 4-1 ในเซตแรกของการแข่งขัน ในประเภทคู่ นพวรรณจับคู่กับ Beatrice Gumalya ชาวอินโดนีเซีย ซึ่งเป็นมือวางอันดับ 2 ของรายการ แต่พ่ายแพ้ให้กับ Alexandra Krunic จากโครเอเชีย กับ Sandra Zaniewska จากโปแลนด์ไปในรอบรองชนะเลิศ
ในการแข่งขัน เฟด คัฟ โซนเอเชีย/โอเชียเนีย ทีมไทยอยู่ในกลุ่ม B ซึ่งอยู่รวมกับ ออสเตรเลีย, เกาหลีใต้, และไต้หวัน นพวรรณจับคู่ วรัชญา วงศ์เทียนชัย เอาชนะทีมเกาหลีใต้และไต้หวัน แต่แพ้ให้กับทีมออสเตรเลีย  ซึ่งเป็นมืออันดับต้นๆของโลกอย่าง เรนเน สตับบส์ กับ เคซี่ย์ เดลแลคกัว ไป 2 เซตรวด, 4-6, 2-6
ในวันที่ 18 พฤษภาคม นายชัยภัคดิ์ ศิริวัฒน์ ซึ่งเป็นผู้ปกครองและรวมทั้งเป็นผู้จัดการของ นพวรรณ ได้เปิดเผยว่า นพวรรณได้ปฏิเสธข้อเสนอการสนับสนุนจาก IMG โดยข้อเสนอสำคัญที่นพวรรณให้เหตุผลคือ ผู้เล่นแต่ละคนที่อยู่ในค่ายของ IMG ต้องมีโค้ชที่ IMG เลือกให้เท่านั้น ซึ่งนายชัยภัคดิ์เองก็ไม่เห็นด้วยกับข้อเสนอของ IMG และให้ความเห็นกับ โค้ชปัจจุบันของนพวรรณคือ ชักฌ์ คริส ว่า เขาสามารถทำให้เกมของนพวรรณดีขึ้น อีกทั้งยังทำให้นพวรรณสามารถขึ้นครองมือ 1 เยาวชนโลก และชัยภัคดิ์ ผู้จัดการส่วนตัวของน้องนกยังให้ความเห็นว่า ถ้าเปลี่ยนโค้ชกะทันหันอาจทำให้มีผลกระทบต่อเกมของเธอ แต่อย่างไรก็ตาม นพวรรณยังไม่ปิดรับข้อเสนอของ IMG โดยเธอกล่าวว่าถ้าเธอเล่นอาชีพเต็มตัวเมื่อไร เธอจะพิจารณาข้อเสนอของ IMG อีกครั้งหนึ่ง IMG สนับสนุนนักเทนนิสระดับโลกหลายคน อาทิ มาเรีย ชาราโปว่า และ ราฟาเอล นาดาล
นพวรรณเริ่มเล่น รายการระดับอาชีพรายการแรกของปี 25,000 เหรียญดอลลาร์สหรัฐฯ โดยชนะมือ 1 ของรายการจากญี่ปุ่นไปสองเซตรวด แต่แพ้ให้กับ เรียวโกะ ฟูดะ จากญี่ปุ่นไปสามเซต สัปดาห์ต่อมา นพวรรณได้ร่วมเข้าแข่งขัน รายการ 10,000 เหรียญดอลลาร์สหรัฐฯ ที่ North Shore City ในนิวซีแลนด์ แต่แพ้ในรอบแรกให้กับ Zi Jun Yang จากฮ่องกงไปสองเซตรวด แต่อย่างไรก็ตามใน รายการที่ แฮมิลตัน ที่นิวซีแลนด์ นพวรรณสามารถเข้าถึงรอบชิงชนะเลิศ แต่ไม่เสียเซตให้ใคร แต่ในรอบชิงชนะเลิศ นพวรรรณแพ้ต่อ อายู ฟานี ดามายานติ ไปสามเซต, 4-6, 6-3, 3-6
ในรายการแกรนด์สแลมระดับเยาวชน เฟรนซ์ โอเพ่น นพวรรณแพ้ในรอบแรกให้แก่ ริเชล โฮเกนแคมพ์ ไปสองเซตรวด แต่อย่างไรก็ตามนพวรรณสามารถคว้าแชมป์เยาวชนหญิงคู่ได้โดยจับคู่กับ เอลีน่า บอกดาน เอาชนะ ทีเมีย บาบอส จากฮังการี และ ฮีตเตอร์ วอสสัน จากสหราชอาณาจักร ไปอย่างหวุดหวิด 3-6, 6-3, และซุปเปอร์ไทเบรก 10-8
ในการแข่งขันเทนนิส วิมเบิลดัน นพวรรณได้ไวลด์การ์ดผ่านเข้าสู่รอบคัดเลือก โดยในรอบคัดเลือกรอบแรก นพวรรณพ่ายแพ้ให้กับ เวสน่า มานาเซียว่า มือ 163 ของโลกไปสามเซต, 7-6(7), 4-6, 1-6 แต่อย่างไรก็ตามในระดับเยาวชน นพวรรณสามารถคว้าแชมป์ทั้งเดี่ยวและคู่ ไดครองตำแหน่งนักเทนนิสที่สามารถคว้าแชมป์แกรนด์สแลมในระดับเยาวชนเป็นคนแรกของไทย
ต่อมานพวรรณได้ไปแข่งขันที่เมือง แวนคูเวอร์ ที่แคนาดา ซึ่งเป็นรายการระดับ 75,000 เหรียญดอลลาร์สหรัฐฯ นพวรรณสามารถเข้าถึงรอบก่อนรองชนะเลิศ โดยเอาชนะ  ลอเรนซ์ อัลบันซ์ มือ 6 ของรายการจากสหรัฐอเมริกา และ โอลกา พุชโควา อดีตมือ 32 ของโลกจากรัสเซีย ก่อนที่จะพ่ายแพ้ให้กับเจ้าถิ่น, มือวางอันดับ 2 และเป็นผู้ชนะเลิศในรายการนี้ สเตฟฟานี่ ดูบัวส์ ไปขาดลอย 1-6, 0-6
สถิติ ระดับอาชีพ > ประเภทเดี่ยว (2) > ชนะเลิศ (2)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | วันที่ | รายการ | สนาม | คู่แข่ง | คะแนน |
| 1. | 4 พ.ค.51 | บาลิกปาปาน อินโดนีเซีย | ฮาร์ด |  อินเดีย Isha Lakhani | 6-3, 6-2 |
| 2. | 3 ส.ค.51 | เชียงใหม่ ไทย | ฮาร์ด |  ไทย หนึ่งนัดดา วรรณสุข | 6-2, 6-3 |
สถิติ ระดับอาชีพ > ประเภทเดี่ยว (2) > รองชนะเลิศ (3)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | วันที่ | รายการ | สนาม | คู่แข่ง | คะแนน |
| 1. | 6 พ.ค.50 | จาการ์ตา อินโดนีเซีย | ฮาร์ด |  ไทย หนึ่งนัดดา วรรณสุข | 3-6, 6-4, 6-3 |
| 2. | 30 ก.ค.50 | กรุงเทพ ไทย | ฮาร์ด |  จีน Jia Xiang Lu | 3-6, 6-4, 6-3 |
| 3. | 22 มี.ค. 52 | แฮมิลตัน นิวซีแลนด์ | ฮาร์ด |  อินโดนีเซีย Ayu-Fani Damayanti | 4-6, 6-4, 3-6 |
สถิติ ระดับอาชีพ > ประเภทคู่ (3) > ชนะเลิศ (3)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | จับคู่กับ | คู่แข่ง | คะแนน |
| 1. | 24 ก.ย. 49 | จาการ์ตา อินโดนีเซีย | ฮาร์ด |  ไทย วรัชญา วงค์เทียนชัย |  อินโดนีเซีย Ayu Fani Damayanti    อินโดนีเซีย Lavinia Tananta | 6-2 6-4 |
| 2. | 19 พ.ย. 49 | มะนิลา ฟิลิปปินส์ | ฮาร์ด |  ไทย วรัชญา วงค์เทียนชัย |  ไทย ธัชชา วิทยวิโรจน์    จีนไทเป Shao-Yuan Kao | 3-6, 6-3, 7-6(2) |
| 3. | 24 เม.ย. 52 | โบล โครเอเชีย | เคลย์ |  เช็กเกีย Martina Borecka |  สโลวาเกีย Michaela Pochabova    สโลวาเกีย Patricia Veresova | 6-3, 6-3 |
สถิติ ระดับอาชีพ > ประเภทคู่ (3) > รองชนะเลิศ (2)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | จับคู่กับ | คู่แข่ง | คะแนน |
| 1. | 17 มิ.ย. 50 | Montemor-O-Novo โปรตุเกส | ฮาร์ด |  ไทย วรัญญา วิจักษณบุญ |  อิตาลี Elisa Balsamo    อิตาลี Valentina Sulpizio | 1-6, 0-6 |
| 2. | 30 ก.ค. 51 | กรุงเทพ | ฮาร์ด |  ไทย นภาพร ตงสาลี |  ไทย วรัชญา วงค์เทียนชัย    ไทย โซเฟีย มูลทรัพย์ | 4-6, 6-4, 6-1 |
สถิติ ระดับเยาวชน > ชนะเลิศ ประเภทเดี่ยว (9)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | วันที่ | รายการ | สนาม | คู่แข่ง | คะแนน |
| 1. | 3 ก.พ. 49 | Bangladesh G3 | Hard |  Sung-Hee Han | 6–2, 6-2 |
| 2. | 12 มี.ค. 49 | Jakarta,  Indonesia G2 | Hard |  Lena Litvak | 6–3, 6-2 |
| 3. | 27 ต.ค. 50 | Bangkok,  Thailand G2 | Hard |  Reka-Luca Jani | 6–1, 6-7(1), 6-0 |
| 4. | 3 ต.ค. 50 | New Delhi,  India GB1 | Hard |  Zi-Jun Yang | 6–1, 6-1 |
| 5. | 23 มี.ค. 51 | Kuching,  Malaysia G1 | Hard |  Zsofia Susanyi | 6–0, 6-7(5), 7-5 |
| 6. | 30 มี.ค. 51 | Manila,  Philippines G1 | Hard |  Timea Babos | 3–6, 7-5, 6-4 |
| 7. | 12 เม.ย. 51 | Indore,  India GB1 | Hard |  Zi-Jun Yang | 6-2, 6-0 |
| 8. | 2 พ.ย. 51 | Indore,  Indonesia GB1 | Hard |  Jessy Rompies | 6-4, 6-2 |
| 9. | 4 ก.ค. 52 |   Wimbledon 2009, London  | Grass |  Kristina Mladenovic | 3–6, 6–3, 6–1 |
สถิติ ระดับเยาวชน > รองชนะเลิศ ประเภทเดี่ยว (2)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | วันที่ | รายการ | สนาม | คู่แข่ง | คะแนน |
| 1. | 15 เม.ย. 50 | Chuang-Hua,  Chinese Taipei GB1 | Hard |  Kai-Chen Chang | 2-6, 6-2, 2-6 |
| 2. | 6 มิ.ย. 51 |   Wimbledon 2008, London  | Grass |  Laura Robson | 3-6, 6-3, 1-6 |
สถิติ ระดับเยาวชน > ชนะเลิศ ประเภทคู่ (6)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | จับคู่กับ | คู่แข่ง | คะแนน |
| 1. | 6 พ.ย. 48 | Dhaka, Bangladesh G3 | Hard |  Erina Kikuchi |  Xuan-Yu Guo    Yi-Mao Zhou | Walkover |
| 2. | 11 มี.ค. 49 | Jakarta, Indonesia G2 | Hard |  Sophia Mulsup |  Gioia Barbieri    Elena Chernyakova | 6-1, 3-6, 6-4 |
| 3. | 22 มิ.ย. 51 | Roehamton, Great Britain G1 | Grass |  Jade Curtis |  Sandy Gumulya    Jessy Rompies | 6-4, 6-1 |
| 4. | 7 ก.ย. 51 |   US Open 2008, New York | Hard |  Sandra Roma |  Mallory Burdette    Sloane Stephens | 6-0, 6-2 |
| 5. | 7 มิ.ย. 52 |   French Open 2009, Paris  | Clay |  Elena Bogdan |  Timea Babos    Heather Watson | 3-6, 6-3, [10-8] |
| 6. | 5 ก.ค. 52 |   Wimbledon 2009, London  | Grass |  Sally Peers |  Kristina Mladenovic    Silvia Njiric | 6-1, 6-1 |
สถิติ ระดับเยาวชน > รองชนะเลิศ ประเภทคู่ (5)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | จับคู่กับ | คู่แข่ง | คะแนน |
| 1. | 6 พ.ย. 48 | กรุงเทพ ประเทศไทย G4 | Hard |  ณิชาต์ เลิศพิทักษ์สินชัย |  Denise Dy    Anja-Vanessa Peter | 6-7(5), 7-5, 2-6 |
| 2. | 12 มี.ค. 49 | จาการ์ตา ประเทศอินโดนีเซีย G2 | Hard |  Erina Kikuchi |  Elena Chernyakova    Kristina Pejkovic | 3-6, 0-6 |
| 3. | 3 พ.ย. 50 | เดลี ประเทศอินเดีย GB1 | Hard |  โซเฟีย มูลทรัพย์ |  Alexandra Kolesnichenko    Poojashree Venkatesha | 2-6, 4-6 |
| 4. | 2 พ.ย. 51 | Balikpapan ประเทศอินโดนีเซีย GB1 | Hard |  Miyabi Inoue |  Sandy Gumulya    Jessy Rompies | 5-7, 6-3, 6-7(9) |
| 5. | 13 ก.ย. 52 |   US Open 2009, New York | Hard |  เอเลนา บ็อกดาน |  วาเลเรีย โซโลเวียวา    มารีนา ซาเนฟสกา | 6-1, 3-6, [7-10] |
หม่อมราชวงศ์จักรรถ จิตรพงศ์

หม่อมราชวงศ์จักรรถ จิตรพงศ์ เกิดเมื่อวันที่ 11 กรกฎาคม พ.ศ. 2487 รองประธานกรรมการมูลนิธินริศรานุวัดติวงศ์ อดีตปลัดกระทรวงวัฒนธรรม เป็นโอรสของหม่อมเจ้าเพลารถ จิตรพงศ์ กับ หม่อมเจ้ากุมารีเฉลิมลักษณ์ จิตรพงศ์ (ดิศกุล) โดยหม่อมราชวงศ์จักรรถ จิตรพงศ์ เริ่มต้นจากชีวิตในวัง ไปสู่โลกแห่งการศึกษาในยุคกลางเก่ากลางใหม่ ของอังกฤษ จวบจนกลับมารับราชการการทำงานด้านวัฒนธรรมที่มีความสำคัญยิ่งนับแต่อดีตจนถึงปัจจุบัน
การศึกษา

หม่อมราชวงศ์จักรรถ จิตรพงศ์ สำเร็จการศึกษาในระดับต่างๆดังนี้
- ชั้นประถมศึกษา จากโรงเรียนราชินี
- ชั้นมัธยมศึกษา จากโรงเรียนกรุงเทพคริสเตียนวิทยาลัย
- Bachelor of Arts with Honours (ศิลปศึกษา) University of Cambridge ประเทศอังกฤษ
- Master of Arts (ศิลปศึกษา) University of Cambridge ประเทศอังกฤษ
- Diploma in Architecture (สถาปัตยกรรมศาสตร์) University of Cambridge ประเทศอังกฤษ
- ศิลปกรรมศาสตรดุษฎีบัณฑิตกิตติมศักดิ์ มหาวิทยาลัยราชภัฏธนบุรี
ครอบครัว

หม่อมราชวงศ์จักรรถ จิตรพงศ์ สมรสกับ หม่อมราชวงศ์พิศพัฒน์ รัชนี  มีบุตรธิดาสามคน ได้แก่
หม่อมหลวงสุธานิธิ จิตรพงศ์ เกิดวันที่ 16 มิถุนายน พ.ศ. 2515
รองศาสตราจารย์ ดร. หม่อมหลวงจิตตวดี จิตรพงศ์ เกิดวันที่ 23 มกราคม พ.ศ. 2520
หม่อมหลวงตรีจักร จิตรพงศ์ เกิดวันที่ 23 พฤษภาคม พ.ศ. 2523 สมรสกับนางกวิตา จิตรพงศ์ ณ อยุธยา (สกุลเดิม กิตติอำพน) มีบุตรสองคนคือ
เด็กชายรถจักร จิตรพงศ์ ณ อยุธยา
เด็กหญิงนิธฐา​ จิตรพงศ์​ ณ​ อยุธยา
การทำงาน

ภายหลังจากสำเร็จการศึกษาจากประเทศอังกฤษ หม่อมราชวงศ์จักรรถ จิตรพงศ์ เริ่มเข้ารับราชการในกรมศิลปากร, อาจารย์ที่วิทยาลัยช่างศิลป์ สถาปนิก ช่างภาพ, หัวหน้างานสำรวจและโครงการที่กองสถาปัตยกรรม ชีวิตราชการเจริญก้าวหน้าตามลำดับ จนสุดท้ายหม่อมราชวงศ์จักรรถ จิตรพงศ์ เกษียณอายุราชการในตำแหน่ง ปลัดกระทรวงวัฒนธรรม ตามมติคณะรัฐมนตรีที่ 08/10/2545 เรื่อง แต่งตั้งข้าราชการตำแหน่งนักบริหารระดับ 11 (หม่อมราชวงศ์จักรรถ จิตรพงศ์) โดยคณะรัฐมนตรีมีมติอนุมัติแต่งตั้ง หม่อมราชวงศ์จักรรถ  จิตรพงศ์  ให้ดำรงตำแหน่งปลัดกระทรวงวัฒนธรรม (นักบริหาร 11) ทั้งนี้ ตั้งแต่วันที่ทรงพระกรุณาโปรดเกล้า ฯ เป็นต้นไป ตามที่กระทรวงวัฒนธรรมเสนอ
ภายหลังจากเกษียณอายุราชการ หม่อมราชวงศ์จักรรถ จิตรพงศ์ ยังได้รับการแต่งตั้งให้เป็นผู้เชี่ยวชาญด้านศิลปวัฒนธรรมแห่งจุฬาลงกรณ์มหาวิทยาลัย อีกด้วย
นอกจากนี้หม่อมราชวงศ์จักรรถ จิตรพงศ์ ยังได้รับการแต่งตั้งเป็นสมาชิกสภาขับเคลื่อนการปฏิรูปประเทศ ตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งแก้ไขเพิ่มเติม โดยรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แก้ไขเพิ่มเติม (ฉบับที่ 1) พุทธศักราช 2558 มาตรา 39/2 วรรคสอง บัญญัติให้สภาขับเคลื่อนการปฏิรูปประเทศ ประกอบด้วยสมาชิกจำนวนไม่เกินสองร้อยคนซึ่งนายกรัฐมนตรีแต่งตั้ง และทำหน้าที่เป็นรองประธานคณะกรรมาธิการขับเคลื่อนการปฏิรูปประเทศด้านกีฬา ศิลปะ วัฒนธรรม การศาสนา คุณธรรม และจริยธรรม
หม่อมราชวงศ์จักรรถ จิตรพงศ์ ยังดำรงตำแหน่ง ประธานมูลนิธิมนตรี ตราโมท ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี
ในพระราชพิธีออกพระเมรุพระราชทานเพลิงพระศพสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในวันเชิญพระโกศออกพระเมรุ ในงานพระราชพิธีพระราชทานเพลิงพระศพ เมื่อวันเสาร์ที่ 15 พ.ย.2551 ประยูรญาติผู้ใกล้ชิด ซึ่งได้รับความไว้วางพระราชหฤทัยโปรดเกล้าฯ ให้ร่วมส่งเสด็จในริ้วขบวนอัญเชิญเครื่องราชอิสริยยศตั้งแต่ริ้วที่ 1-6 โดยหม่อมราชวงศ์จักรรถ จิตรพงศ์ ได้ร่วมอัญเชิญเครื่องราชอิสริยยศ ชั้น มหาวชิรมงกุฎ
นอกจากนี้หม่อมราชวงศ์จักรรถ จิตรพงศ์ ยังเป็นนักประพันธ์และนักวิชาการด้านวัฒนธรรม โดยได้เขียนหนังสือและตำราไว้มากมายหลายเรื่องด้วยกัน อาทิเช่น ก้าวเข้าสู่ควอร์เตอร์สุดท้ายแห่งชีวิต หม่อมราชวงศ์จักรรถ จิตรพงศ์ โดยนำเสนอเรื่องราวชีวประวัติของหม่อมราชวงศ์จักรรถ จิตรพงศ์ ปลัดกระทรวงวัฒนธรรมคนแรกในยุคปัจจุบัน ท่านถือกำเนิดอยู่ในราชสกุลจิตรพงศ์ ซึ่งเป็นทายาทและผู้สืบสายสกุลรุ่นที่สามเพียงคนเดียวของปูชนียบุคคลถึงสองพระองค์ คือ สมเด็จพระเจ้าบรมงศ์เธอ กรมพระยานริศรานุวัดติวงศ์ และสมเด็จพระเจ้าบรมวงศ์เธอ กรมพระยาดำรงราชานุภาพ ในเล่มนี้จะกล่าวถึงข้อเท็จจริงและความทรงจำในอดีตตลอดช่วงชีวิตเริ่มจากชีวิตในวัง ไปสู่โลกแห่งการศึกษาในยุคกลางเก่ากลางใหม่ ของอังกฤษ จวบจนกลับมารับราชการการทำงานด้านวัฒนธรรมที่มีความสำคัญยิ่งนับแต่อดีตจนถึงปัจจุบัน, จิตรกรรมกรุงรัตนโกสินทร์ แปลโดย ม.ร.ว.จักรรถ จิตรพงศ์ เป็นต้น
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 3 ตติยานุจุลจอมเกล้า (ต.อ.จ.)
พ.ศ. 2542 –  เหรียญจักรพรรดิมาลา (ร.จ.พ.)
ทองมี มาลัย

| ทองมี มาลัย |
| --- | --- |

สารนิเทศภูมิหลัง
เกิด: 6 พฤษภาคม พ.ศ. 2487
เสียชีวิต: 3 มกราคม พ.ศ. 2545 (57 ปี)
อาชีพ: ศิลปินพื้นบ้าน,นักร้อง
ปีที่แสดง: พ.ศ.2513-พ.ศ.2545
ผลงานเด่น: ลำเพลินชุดขุนช้างขุนแผน , ชุดบอกข่าวบ้าน , ชุดผาแดงนางไอ่ , ชุดชมรมแท็กซี่ ฯลฯ
ทองมี มาลัย (6 พฤษภาคม พ.ศ. 2487-พ.ศ. 2545) หรือรู้จักในฉายา ตำนานราชาหมอลำเพลิน เป็นหมอลำที่มีความสามารถยิ่งใหญ่ในวงการหมอลำอีสาน เป็นชาวบ้านหนองเลิง ตำบลดงแคนใหญ่ อำเภอลุมพุก จังหวัดอุบลราชธานี (ปัจจุบันคือตำบลแคนน้อย อำเภอคำเขื่อนแก้ว จังหวัดยโสธร)
ประวัติ > วัยเยาว์

ทองมี มาลัย สำเร็จการศึกษาระดับชั้นประถมศึกษาปีที่ 4 จากโรงเรียนวัดบ้านหนองเลิง ตำบลดงแคนใหญ่ อำเภอคำเขื่อนแก้ว จังหวัดอุบลราชธานี เมื่อปี พ.ศ. 2497 เมื่อสำเร็จการศึกษาภาคบังคับในสมัยนั้น ทองมีได้ออกมาช่วยพ่อกับแม่ทำเกษตรกรรมที่บ้าน ต่อมาจึงได้ออกจากบ้านไปทำงานหาเงิน เช่น ขับสามล้อรับจ้าง และทำงานโรงงานน้ำตาล จังหวัดชลบุรี
ต่อมาในปี พ.ศ. 2501 เมื่อเกิดความเบื่อหน่ายในการทำงานต่างถิ่นจึงเดินทางกลับมาบ้านหนองเลิง และทำให้เกิดความสนใจในการร้องลำอย่างมาก โดยได้เข้าฝึกหัดร้องลำกับหมอลำผัน ศิลารักษ์ แห่งวงหมอลำเพลินคณะอีสานลำเพลิน (ผ.รุ่งศิลป์) ปรมาจารย์ด้านหมอลำเพลินที่มีชื่อเสียงของบ้านดงแคนใหญ่ ตำบลดงแคนใหญ่ อำเภอคำเขื่อนแก้ว จังหวัดอุบลราชธานี จนทำให้เป็นที่รู้จักในระแวกนั้น
ประวัติ > การทำงานหมอลำ

ต่อมาเขาได้หันมาประกอบอาชีพหมอลำอย่างเป็นทางการโดยได้รับตำแหน่งในการแสดงเป็นพระเอกของคณะอัศวินสองดาว มีคุณพ่อมี กิจเกียรติ์ เป็นหัวหน้าคณะ ได้รวมตัวสมาชิก จำนวน 15 คน ซึ่งทองมี มาลัย ได้รับบท ขุนแผน ในนิทานพื้นบ้านเรื่องขุนช้างขุนแผน จนทำให้มีชื่อเสียงโด่งดังจนประชาชนทั่วไปขนานนามว่า ราชาหมอลำเพลิน และ พ.ศ. 2510 ได้แยกตัวออกมาตั้งคณะเป็นของตนชื่อ คณะทองมีพัฒนาลำเพลิน
ในช่วงปี พ.ศ. 2513-2514 ได้หันเหสู่วงการขับร้องเพลงลูกทุ่งหมอลำ โดยการชักชวนของเทพบุตร สติรอดชมภู แห่งสำนักงานหมอลำชื่อดังของจังหวัดมหาสารคาม โดยยังคงใช้ลีลาการขับร้องลำเพลินอันเป็นเอกลักษณ์ที่โดดเด่นของตนเข้ามาสร้างผลงานออกมาโด่งดังเป็นจำนวนมาก โดยเฉพาะกับกลอนลำเพลิน ซึ่งประพันธ์โดยครูกลอนลำแห่งอีสานคือครูสุพรรณ ชื่นชม เช่น ชุดลำเพลินบักสองซาว ทำให้มีชุดลำเพลินบักสี่ไหตามมา ชุดลำเพลินชมรมแท็กซี่ ก็โด่งดังเป็นพลุแตกไม่ว่าบ้านนอกในกรุง แม้แต่สถานีวิทยุในกรุงเทพฯ หรือเขตภาคกลางก็ยังนำมาเปิดกัน เรียกว่าตามตู้เพลง ห้องอาหาร ปั๊มน้ำมันที่รวมพลของเหล่าบรรดาคนขับแท็กซี่ทั่วกรุง ต้องได้ยินเพลงนี้กันไม่ขาดระยะ จนมีชุดชมรมแม่ค้าออกมาติดๆ ให้เหล่าแม่ค้าลาบ ส้มตำ และซุปหน่อไม้ ได้ร้องกันครื้นเครง
พ.ศ. 2516 คณะอัศวินสองดาวได้เปลี่ยนชื่อเป็น คณะอัศวินดาวรุ่ง และ พ.ศ. 2518 คณะอัศวินดาวรุ่งได้ก่อกำเนิดคณะหมอลำเพลินอีกคณะ คือ คณะอีสานลำเพลิน
ทองมี มาลัย ได้โลดแล่นด้วยชื่อเสียงหมอลำเพลินในวงการหลายสิบปี กับการสังกัดค่ายเพลงหลายค่ายในสมัยนั้น ประกบกับหมอลำดังในยุคนั้นมากมายหลายคนออกอัลบั้มยอดฮิตมาหลายชุดร่วมกับหมอลำดัง เช่น บานเย็น รากแก่น , ประสาน เวียงสีมา , ป.ฉลาดน้อย ส่งเสริม เป็นต้น
ปัจจุบันมีหมอลำที่เลียนแบบลีลาท่าทางรวมทั้งมีกลอนลำสไตล์เดียวกัน เช่น คำบน กิจเกียรติ , ทองมัย มาลี , รุ่งฟ้า กุลาชัย เป็นต้น
ประวัติ > เสียชีวิต

ทองมี มาลัย ได้เสียชีวิตเมื่อวันที่ 3 มกราคม พ.ศ. 2545 จากโรคก้านสมองอักเสบ สิริรวมอายุได้ 57 ปี
ผลงาน

ชุดลำเพลินขุนช้างขุนแผน
ชุดลำเพลินบอกข่าวบ้าน
ชุดลำเพลินไอเลิฟยู
ชุดลำเพลินเชิญทอดกฐิน
ชุดลำเพลินบักสองซาว
ชุดลำเพลินชมรมแท็กซี่ (กลอนลำอมตะ)
ชุดลำเพลินสาวติ๋มยิ้มใส่
ชุดลำเพลินออนซอนสาวอำนาจ
พ.ศ. 2529 ชุดลำเดินทองมี29
พ.ศ. 2535-2542 ชุดสามหมอลำผู้ยิ่งใหญ่ (ทองมี มาลัย ป.ฉลาดน้อย ส่งเสริม และประสาน เวียงสีมา)
พ.ศ. 2544 ชุดลำเพลินอาจารย์โกย99 และชุดเต้ยสาวซิ่งยีนส์ขาด
รางวัลและเกียรติคุณ

พ.ศ. 2540 ได้รับรางวัลผู้มีผลงานดีเด่นทางวัฒนธรรมจากสำนักงานคณะกรรมการวัฒนธรรมแห่งชาติ (สวช.) กระทรวงศึกษาธิการ
เป็นอาจารย์หมอลำ ต้นแบบให้กับคณะหมอลำเพลินหลายคณะ เข่น คณะอัศวินดาวรุ่ง เป็นต้น
เป็นผู้สืบสานวัฒนธรรมไทย ด้านศิลปะการแสดง (หมอลำ)
จุกบี้

จุกบี้ (จีน: 糯米/秫米; เพ็งอิม: zug8 bhi2) เป็นคำภาษาแต้จิ๋ว แปลว่า ข้าวเหนียว ในไทยมักใช้เรียกชื่ออาหารแต้จิ๋วที่ทำจากข้าวเหนียว โดยเฉพาะ ตือฮวนจุกบี้
"จุกบี้" อาจหมายถึง
ข้าวเหนียว
ตือฮวนจุกบี้
หอสมุดแห่งชาติ เฉลิมพระเกียรติ ร.9 นครราชสีมา

| หอสมุดแห่งชาติ เฉลิมพระเกียรติ ร> 9 นครราชสีมา |
| --- | --- |
เครื่องหมายราชการของสำนักหอสมุดแห่งชาติ
ประเภท: หอสมุดแห่งชาติ
ก่อตั้ง: 26 ธันวาคม 2530
สถานที่ตั้ง: ถนนราชดำเนิน ตำบลในเมือง อำเภอเมืองนครราชสีมา จังหวัดนครราชสีมา 30000
พิกัด: 14°58′19″N 102°05′52″E﻿ / ﻿14.971888°N 102.097884°E﻿ / 14.971888; 102.097884
เว็บไซต์: เว็บไซต์ทางการ
แผนที่
th
หอสมุดแห่งชาติเฉลิมพระเกียรติ ร.9 นครราชสีมา เป็นหน่วยงานสังกัด สำนักศิลปากรที่ 10 นครราชสีมา กรมศิลปากร กระทรวงวัฒนธรรม ก่อสร้างขึ้นโดยดำริของพลเอกเปรม ติณสูลานนท์ ประธานองคมนตรี และรัฐบุรุษเมื่อครั้งดำรงตำแหน่งนายกรัฐมนตรี เพื่อเป็นการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลเฉลิมพระชนมพรรษา 5 รอบ และเสด็จเถลิงถวัลยราชสมบัติ 40 พรรษา
การก่อสร้างเพื่อต้องการให้เป็นแหล่งเรียนรู้แก่เด็ก เยาวชน และประชาชน ในจังหวัดนครราชสีมาและจังหวัดใกล้เคียง